Boererate.com: Verskonings Verskonings
WAARSKUWING!! Gaan spreek altyd eers jou dokter voor jy verandering aan jou dieet maak en / of begin met 'n oefenprogram.
Met die vinnige pas van die lewe vind ons dit moeilik om by die gimnasium uit te kom. Ek is seker jy hoor gereeld mense sê: "Daar is net nie genoeg tyd in die dag nie." Dit is die nommer een verskoning wat meeste mense gee indien hulle gevra word hoekom hulle nie oefening kry nie.
99% van hierdie verskonings is nie geldig nie. Indien jy ernstig is oor jou liggaam, indien dit 'n prioriteit is, sal niks in jou pad staan nie. Indien jy iets werklik graag wil hê is dit wonderlik hoe ver jy bereid sal wees om te gaan om dit te kry. Hier is 'n paar dinge wat jy kan doen om meer tyd te kry vir oefening.
1. Staan 'n uur vroeër op of bly saans 'n uur langer wakker. Oefen in hierdie tyd. Feit: Meeste mense slaap meer as wat nodig is. Ag ure slaap kan wonderlik wees, maar is nie broodnodig vir jou gesondheid of om goed te voel nie.
Persoonlik vind ek dit makliker om 'n uur vroeër op te staan om twee redes. Oefening so vroeg in die oggend help met jou metabolisme en bly kalorieë verbrand regdeur die dag. 'n Ander rede is dat dit moeiliker is om oefening af te stel. Die laaste ding wat jy normaalweg aan die einde van die dag wil doen is oefen. Oefening sal jou energievlakke verhoog en jou beter laat voel deur die dag. Dit bied 'n gevoel dat jy iets vermag het en laat jou met mening in die res van jou dagtake inklim met 'n glimlag.
Ek is seker daar is ten minste een "oggendpersoon" wat nou dink, "'n Uur vroeër opstaan, hy is seker mal!" Selfs al staan jy 'n halfuur vroeër op is dit drie en 'n halwe uur se oefening ekstra per week. Met slegs 'n halfuur per dag kan jy vinnige, merkbare resultate sien.
2. Skep jou eie oefenprogram indien jy nie by 'n gimnasium kan uitkom nie. Jy het minder as 'n duisend rand nodig vir 'n paar gewigte, 'n bankie en 'n vloermat vir maagoefeninge. Dit is beslis beter as niks. Basiese oefeninge soos push-ups, sit-ups, en 'n ent se draf kan wonderlike resultate lewer. Onthou om aan te hou en jouself aanhoudend te dryf na nuwe hoogtes.
Indien geld 'n probleem is kan jy jou wend tot jou DVD-speler. Daar is honderde DVD's wat geskik is vir goeie spiertonis en die verbranding van vet. Indien jy nie die gimnasium wil besoek nie kan jy oefening in die privaatheid van jou voorkamer doen.
Al hierdie DVD's het musiek in die agtergrond. Musiek is 'n wonderlike hulpmiddel as dit kom by oefening. Dit laat mens altyd beter voel en maak jou meer entosiasties. Wanneer jy na musiek luister is joy ook nie gepla met die tyd nie en dit voel altyd of die oefening baie gou verby is.
Oefen met musiek waarvan jy hou. Indien jy van gevegkuns hou kan tae bo DVD's probeer.
Indien jy in goeie vorm is en hou van dansmusiek stel ek voor jy probeer Paula Abdul se Shut Up And Dance - Dance Mixes.
Deur hierdie eenvoudige elemente deel te maak van jou daaglikse roetine maak dit baie makliker om by die oefenprogram te hou, jou gesondheid te verbeter en om fiks te raak.
- Dr. Robert Osgoodby
Dr. Osgoodby was 'n finalis in die EAS Body for Life-kompetisie. Maak 'n draai by sy webwerf by bestbodyever.com om sy voor en na foto's te sien of om op sy nuusbrief in te teken.